
Astudiaethau Craidd: Y dysgwr: pwy ywdw i'n ei addysgu? 
Gan gefnogi eich trafodaeth gyda theori, ymarefr a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol I'w dd/dysgu yn ystod un cyfnod pendant o drosglwyddo (llorweddol neu fertigol).
Rhan 1

Yn yr aseiniad yma byddaf yn adfyfyrio ar sut byddaf yn cefnogi disgybl sydd a’i chynnydd yn cael ei effeithio gan rwystrau penodol yn ystod un cyfnod pendant o drosglwyddo fertigol. Ffocws fy aseiniad fydd ar sut byddaf yn cefnogi dysgu a datblygiad emosiynol Heti wrth iddi drosglwyddo o’r cyfnod sylfaen (CS) i ddosbarth cyfnod allweddol dau (CA2). Defnyddiaf ffug enw i gadw’r disgybl yn anhysbys gan ddilyn canllawiau BERA (2018), a sicrhaf ei hawliau i breifatrwydd. Mae Heti yn 7 mlwydd oed ac wedi profi Profiadau Niweidiol yn ystod Plentyndod (ACE). Profiadau llawn straen megis pethau fel cam-drin corfforol ac emosiynol, esgeulustod, a chamweithrediad cartref a brofir yn ystod plentyndod yw ACEau (Ymddiriedolaeth GIG Iechyd Cyhoeddus Cymru, 2015). Am fod Mam Heti yn dioddef o salwch meddwl, mae Heti yn byw gyda Tadcu. Mae'r trosglwyddiad fertigol yma o symud o’i chartref i dŷ Tadcu wedi bod yn anodd iddi ond erbyn hyn mae wedi setlo. Yn ôl Haward et, al (2020) , mae plant sydd wedi profi ACEau mewn mwy o berygl o ddatblygu problemau iechyd meddwl. At hyn, noda astudiaeth gan a UCL Institute of Health and Equity (2015) bod 30% o oedolion sydd ag problemau iechyd meddwl mewn 21 gwlad wedi profi ACEau. Brwydra Heti yn aml iawn i reoli ei theimladau ac mae’n blentyn pryderus iawn. Yn ôl Waite a Ryan (2020), mae gan blentyn ifanc sydd â thuedd etifeddol i ofni, siawns uchel o ddatblygu pryder na phlentyn sydd heb y tueddiad hwnnw, a chaiff hyn ei weld mewn plant sydd yn profi ACEau. Nid yw Heti yn hoff o newid a gall y trosglwyddiad o’r CS i CA2 gwneud iddi deimlo dan straen a phryderus (Reardon & Leonard, 2020). Trafodaf yn yr aseiniad y strategaethau a all helpu a chefnogi Heti yn ystod y trosglwyddiad a’r heriau y bydd hi’n wynebu.

Pwynt canolog i'w ystyried wrth drin a thrafod am ddysgu a datblygiad Heti yw'r effeithiau caiff profi ACEau arni. Gall plant ACE dioddef a straen trawmatig sydd yn effeithio ar allu'r ymennydd i ymateb yn effeithiol i straen a rheoli emosiynau (Westby, 2020; Romero et al. 2018). Ychwanega Wetsby (2020) a Symonds (2015) gall hyn arwain at broblemau gydol oes mewn ymddygiad dysgu, iechyd corfforol a meddyliol, a bod plant fel Heti mewn mwy o berygl o ddatblygu problemau iechyd meddwl oherwydd ei phrofiadau. Yn broffil un tudalen Heti (gweler rhan 2) mae’n nodi bod hi’n gallu cael ffrwydradau emosiynol pan mae’n bryderus neu o dan straen. Dywed bod hyn yn gallu fod yn arwydd o sut mae Heti yn ymdopi ac yn ffordd o ddal y poen (Howrad et al, 2020; Romero et al, 2018; Kirylo, 2016). Yn aml mae plant yn dioddef o straen a phryder yn yr ysgol ac i Heti yn enwedig oherwydd ei phrofiadau (Symonds 2015). Rhanna Asmundson a Afifi (2020) bod adfyd cynnar yn siapio sut mae plant yn rhyngweithio â'u hamgylchedd a'r bobl o'u cwmpas ac yn eu canfod. Cytuna Howard et al (2020) gan ychwanegu bod plant sydd wedi profi ACEau, yn gallu cael hi’n anodd uniaethu ag eraill. Gall profiadau Heti effeithio ar ei dysgu a datblygiad am ei fod yn llai gwydn wrth wynebu heriau newydd, ac ymddangosa Asmundson a Afifi (2020) bod y gostyngiad hwn mewn gwytnwch yn cyd-ddigwydd gyda mwy o anawsterau yn yr ysgol er enghraifft peidio cymryd rhan yn y dosbarth. Eglura Perry (2002) gall ACE effeithio ar ddatblygiad Heti am nad yw ei ymennydd ar gael i brosesu’r wybodaeth wybyddol sydd yn cael ei chyfleu gan yr athro oherwydd ei thrawma. Caiff Heti amser caled yn dweud beth mae hi’n ei deimlo a deall pam eu bod hi’n ei deimlo. Mynega Romero et al (2018) bod hyn o achos ei thrawma, a rhaid dysgu, modelu ac atgyfnerthu sgiliau hunan reoleiddio emosiynol ar gyfer y myfyrwyr hyn a gall gymryd cryn dipyn o amser ac ymdrech i ddysgu ac integreiddio. Yn broffil Heti noda ei bod yn ceisio llawer o sicrwydd (gweler rhan 2). Dywed The Charlie Waller Trust (2021) bod plant pryderus megis Heti yn ceisio llawer o sicrwydd ond heria y gall hwn gwneud i'r unigolyn dibynnu ar y sicrwydd hwnnw i deimlo'n well yn hytrach na dysgu meistroli eu hofnau a'u pryderon eu hunain. Dadansodda Shotton a Burton (2019) gall pobl sydd yn llythrennog emosiynol adnabod, deall, delio a mynegi ei emosiynau. Heria, heb yr iaith i gyfleu eu teimladau, mae plant yn ddibynnol wrth gyfathrebu trwy eu hymddygiad (Shotton a Burton, 2019). Gosoda Ymddiriedolaeth GIG Iechyd Cyhoeddus Cymru (2018), bod perthnasoedd cryf rhwng ACEau a salwch meddwl yng Nghymru ac mae unigolion a chyfrif ACE uwch yn llai tebygol o ofyn am gefnogaeth yn ystod plentyndod.
Wrth ystyried y gosodiad uchod yn ofalus, gwellir bod profiadau ACEau Heti yn gallu effeithio’n negyddol ar ei chyfnod trosglwyddo o’r CS i ddosbarth CA2. Rhydd Symonds (2015) bod cael ymateb straen i drosglwyddo mewn ysgol yn normadol a gall ymddangos fel emosiwn cadarnhaol. Ar y llaw arall, mae astudiaethau hefyd yn canfod bod gan blant symptomau negyddol straen wrth drosglwyddo (Smith, 2014). Ehanga Martinelli (2021), gallai trafferth gyda throsglwyddo i blant sydd yn dioddef o bryder dod o le ofn, er enghraifft ofn beth sydd yn mynd i ddigwydd pan fyddan nhw mewn sefyllfa newydd. Noda yn broffil un tudalen Heti (gweler rhan 2) nid yw’n hoff o newid ac mae’n rhywbeth sydd yn gwneud iddi deimlon bryderus iawn. Bydd y trawsnewid hwn i Heti yn un heriol ac felly mae angen cefnogaeth arni er mwyn i'r trosglwyddiad mynd yn esmwyth. Rhydd Smith (2014), dylai athrawon grymuso plant bod ganddynt yr hyder a’r sgiliau i reoli newid yn hytrach na’u cadw o’r profiad, er mwyn cael trosglwyddiad llwyddiannus. Ffaith hysbys yw ymateb ‘fight’ neu ‘flight’. Ymateb arferol yw hyn sydd gan bobl, weithiau pan fyddwn yn arbrofi â lefelau uchel iawn o straen, ac yn ystod y trawsnewid rydym eisiau Heti i osgoi'r ymateb yma gan gadw ei lefelau straen yn isel (Plaford, 2013). Er hyn, yn ôl Symonds (2015) mae merched yn dueddol o gael ymatebion ‘fight’ neu ‘flight mwy difrifol.
Wrth gynllunio strategaethau i gefnogi Heti yn ystod ei amser o drosglwyddo, eglura Packer (2021), bod angen i ymarferwyr sicrhau bod cydweithredu yn ystod y broses trosglwyddo yn ystyried sut y bydd dysgwyr yn ymdopi ag addysgeg a allai fod yn wahanol. Noda ymhellach er mwyn bod yn llwyddiannus, bod y perthnasoedd hyn hefyd yn ddibynnol ar ffactorau allweddol eraill, er enghraifft defnyddio strategaethau i hyrwyddo'r amgylchedd dysgu a datblygu ymdeimlad o berthyn ymhlith dysgwyr (Packer, 2021). Rhanna Lave a Wenger (1991) bod cydweithredu rhwng ymarferwyr nid yn unig yn galluogi gwell canfyddiadau o anghenion y dysgwr wrth fynd i'r cyfnod trosglwyddo ond hefyd yn hwyluso'r dulliau gweithio rhwng lleoliadau gan alluogi datblygu dull cyfannol, wedi'i deilwra o drosglwyddo. Heriau bydd Heti yn ei wynebu yn ystod y trosglwyddiad yw’r newidiadau o’r ystafell, staff ac amserlen. Eglura Symonds (2015) bod plant yn aml yn poeni am y newidiadau hyn. Gall poeni am drosglwyddo o’r CS i CA2 arwain at ymateb ffisiolegol, megis lefelau hormonau is ac uwch, a all annog, er enghraifft, hwyliau isel, pryder neu egni cynhyrchiol (Symonds 2015). Gall atgofion plant o ddigwyddiadau llawn straen penderfynu sut maen nhw'n ymateb i straen wrth drosglwyddo (Symonds 2015; Packer 2021). Hefyd, gall profiadau dysgwyr o drosglwyddo, yn enwedig rhai cynnar, gael effaith hirdymor ar gyflawniad addysgol yn ogystal â phrofiadau bywyd a lles cyffredinol (Rosenkoetter et al, 1994; Field 2010; Packer 2021). Er mwyn amddiffyn lles Heti wrth drosglwyddo mae'n bwysig hwyluso’r gefnogaeth gymdeithasol iddi a thrafod profiadau posibl sydd yn galluogi Heti i ddelweddu’r lleoliad newydd ac i weld ei hun fel rhan o’r amgylchedd (Symonds 2015; Packer, 2021).
Er y gellir edrych ar y broses drosglwyddo o safbwynt y dysgwr a’r ymarferydd, dywed Doyle et al, (2017) bod y perthnasoedd hyn hefyd yn cael eu dylanwadu gan y rhai sydd â rhanddeiliaid allweddol eraill yn y broses, fel rhieni / gofalwyr. Pwysleisia Doyle et al (2017) a Smith (2014) bod hyn yn hollbwysig ac mae defnyddio diwrnodau neu nosweithiau agored yn ffordd dda o ganiatáu i ddysgwyr a'u rhieni archwilio'r lleoliad newydd a darparu pwynt cyswllt cyntaf i rieni. Yn ogystal â hyn, rhoddir cyfle i staff egluro i'r rhieni/gofalwyr rhai o’r arferion newydd y gallai plant eu profi yn CA2 a hefyd rhannu rhai o’r ofnau sydd gan y plant y gall y rhieni hefyd fod yn rhan o’u cefnogi (Smith, 2014). Rhanna Estyn (2020) a Treat (2018) bod yr ysgolion orau i gefnogi’r plant sydd wedi profi ACE yn gweithio’n agos gyda theuluoedd ac yn sefydlu ymddiriedaeth a gall rhoi'r wybodaeth i rieni am y rôl bwysig y maent yn ei chwarae eu grymuso i gymryd rhan mewn deialog fwy ystyrlon â'u plant. 
I Heti, byddwn yn gwahodd ei Tadcu i ymweld â’r dosbarth newydd a mynd trwy ei chynllun cymorth er iddo gael deall sut yr ydym am helpu Heti a’i throsglwyddiad yn ogystal â chyrraedd y camau cynnydd sydd angen iddi ddatblygu. Enghreifftiau o arfer da o astudiaeth Packer et al (2021) yw gweithio gyda dysgwyr i sicrhau newid yn y profiad trosglwyddo, siarad â rhieni am bryderon a gweithio gyda nhw i gefnogi dysgwyr. Cefnoga theori system ecolegol Bronfenbrenner (1979) hyn gan sôn bod ehangu amgylcheddau wrth i'r dysgwyr symud o un lleoliad i'r llall mewn trosglwyddiad ecolegol. At hyn, eglura Packer (2021) gall rieni/gofalwyr fod yn fwy amddiffynnol wrth iddynt fod yn ymwybodol o wendidau posibl y plentyn a gall fod pryderon ganddynt ynghylch y broses drosglwyddo. Wrth baratoi Heti ar gyfer y newid sydd o’i blaen eglura Doyle et al (2017) bod rôl rhanddeiliaid yn allweddol wrth gefnogi’r dysgwr yn sylweddol, yn enwedig i ddysgwyr ag ACEau gan eu bod yn tueddu i fod yn fwy dibynnol ar rieni neu ofalwyr am gyfnod hirach na’u cyfoedion. Rhydd Hornby a Blackwell (2018) bod cyfranogiad rhieni/gofalwyr mewn addysg yn elfen bwysig o addysg effeithiol i bob plentyn. Noda Vygotsky (1978) bod rhieni’n fel arfer yn helpu eu plentyn i ennill sgiliau a gwybodaeth newydd. Ond i Heti nid yw hwn yn digwydd ac felly rôl yr ysgol yw pontio’r bwlch hanfodol o ran paratoi Heti a’i gefnogi a datblygu perthynas gyda’i Tadcu (Paker, 2021). Gallai dull cyfannol sicrhau bod yr holl rhanddeiliaid yn cefnogi’r trosglwyddiad ac nad ydyn nhw'n cael eu hystyried ar wahân (Packer et al., 2021). Cyflwyna Pierson (2013) bod perthnasoedd rhyngbersonol rhwng ymarferwyr a dysgwyr yn allweddol i ddysgu. Ehanga Bergin a Bergin (2009) bod hin hanfodol i addysgwyr sefydlu perthnasoedd tebyg i ymlyniad â'u myfyrwyr, yn enwedig gyda phlant a phobl ifanc heriol a bregus, er mwyn gwella eu siawns o ddysgu a chyflawni. Ond, heria Tobbell ac O’Donnell (2013) bod hyn yn gymhleth i’w lywio ac nid oes arweiniad sefydlog wrth bennu perthynas effeithiol. Wrth reoli newid a darparu cyfleoedd i fyfyrio, mae'n bwysig ystyried beth yw arfer effeithiol wrth gefnogi'r broses trosglwyddo (Packer et al, 2021).
Yn Cwricwlwm i Gymru caiff dilyniant ei fesur fesul cam ar draws chwe maes dysgu a phrofiad (MDPH) yn hytrach na lefelau (Addysg Cymru, 2020). Yn ôl Dauncey (2015) mae’r nodau datblygu hyn yn darparu mwy o ffocws ar ddysgu trwy gyfyngu ar nifer y pwyntiau trosglwyddo a chael gwared ar y rhwystr posibl i ddilyniant a achosir gan y gwahanol gyfnodau allweddol. Gall Heti fod yn dueddol o gael ffrwydradau emosiynol sy'n rhwystro eu dysgu ymhellach, tra hefyd cael effaith negyddol ar eu perthnasoedd ag oedolion a chyfoedion (Romero et al. 2018). I gefnogi Heti, bydd mynd allan o’r dosbarth i gael sesiynau un i un a grwpiau anogaeth yn helpu iddi ddatblygu cynnydd mewn perthynas â'u mannau cychwyn a'u helpu i baratoi'n academaidd, yn gymdeithasol ac yn emosiynol ar gyfer y cam nesaf yn eu haddysg (Howard et al, 2020). I helpu tracio cynnydd Heti yn ystod yr ymyraethau sydd mewn lle i'w helpu i ddatblygu a dysgu, byddwn yn cynnal cyfarfod i drafod ei lles a chynnydd academaidd bob hanner tymor gyda’r athrawon dosbarth a chydlynydd anghenion dysgu ychwanegol (ALNCo) (Estyn, 2020).
Dengys yn broffil un tudalen Heti (gweler rhan 2) bod angen ardal/ystafell ddiogel a thawel lle gallai mynd pan mae’n teimlon bryderus. Eglura The Charlie Waller Trust (2021) bod hyn yn gallu bod y dull orau i blant pryderus. Ychwanega, gall eistedd gyda’r plentyn gan ddweud ychydig iawn fod y peth gorau i'w wneud os nad ydynt eisiau siarad am yr hyn sydd yn creu pryder (The Charlie Waller Trust, 2021). Er mwyn cefnogi Heti, credaf y bydd yn hollbwysig iddi gael ystafell le gallai teimlon ddiogel pan mae’n teimlon pryderus neu yn cael ffrwydrad emosiynol. Bydd angen gwneud yr ystafell yma yn gyfforddus gan gadw lliwiau niwtral a chadw bocs o bethau mae hi’n hoff o er enghraifft cerddoriaeth ‘frozen’ a phethau lliwio (Chadha, 2008).
Dywed Packer (2021) bod dysgwyr yn gwerthfawrogi'r gefnogaeth a roddir cyn ymgymryd â'r broses drosglwyddo. Felly, i Heti bydd mynd trwy amserlen weledol a gwneud cardiau nawr a nesaf yn helpu iddi beidio poeni am y trosglwyddiad. Mae byrddau nawr a nesaf yn strategydd gweledol y gellir ei ddefnyddio i leihau pryder trwy baratoi plant ar gyfer pa weithgareddau a gwersi sydd i ddod nesaf (Autism Education Trust, 2020). Os fydd y trosglwyddiad yn methu i fod yn esmwyth gall effeithio ar lesiant a chyflawniad academaidd Heti, felly mae’n hollbwysig i oresgyn yr heriau sydd yn ei wynebu (Packer, 2021). Gosoda McAuley a Rose (2010) bod modd i ysgolion gyfrannu at les disgyblion trwy ymagweddau at addysgu sy'n gwerthfawrogi pob disgybl yn gyfartal ac anelu at wneud gwersi yn gyfranogol, yn ystyrlon i fywyd y tu allan i'r ysgol ac yn bleserus. Yn gynllun cymorth Heti (gweler rhan 2) gwêl ei fod yn cymryd rhan yn grwpiau anogaeth. Grwpiau bach sydd wedi'u cynllunio i helpu disgyblion o gefndiroedd difreintiedig i gael mynediad i'r cwricwlwm prif ffrwd, ac mae’r grwpiau yma wedi profi i weithion dda gyda phlant a phrofwyd ACEau (McAuley a Rose 2010). Seliwyd grwpiau anogaeth ar arferion sydd yn seiliedig ar dystiolaeth ac yn cynnig ymyrraeth tymor byr, cynhwysol, a ffocws sydd yn gweithio yn y tymor hir (Department for Education, 2018). Wrth i Heti mynychu’r sesiynau gallwn asesu ei anghenion dysgu cymdeithasol ac emosiynol a rhoi’r gefnogaeth angenrheidiol iddi i gael gwared ar y rhwystrau sydd ganddi i ddysgu (Department for Education, 2018). Wrth i Heti deimlo’n ddiogel yn y grŵp anogaeth ac yn yr ysgol, gallai fwynhau’r ysgol yn fwy (Sloan et al. 2016) a gall eu presenoldeb cyffredinol cynyddu (Estyn 2014; Sanders 2007). Bob dydd yn Lloegr, mae 40 o blant a phobl ifanc yn cael eu gwahardd yn barhaol o'r ysgol, ac mae mwy na 2,000 o ddisgyblion yn derbyn gwaharddiadau cyfnod penodol (Department for Education, 2018). Esbonia Nurture UK (2019), y rheswm mwyaf cyffredin y mae disgyblion yn cael eu gwahardd yw ymddygiad aflonyddgar parhaus. Dywed bod grwpiau anogaeth ac egwyddorion yn lleihau'r risg i blant gael eu gwahardd (Nurture UK, 2019). Serch hyn, er bod lledaeniad cyflym grwpiau anogaeth yn foddhaol, mae ei enwogrwydd sydyn yn gallu ei pheryglu (Bennathan a Boxall, 2013). Yn ogystal â hyn, mae problemau diffinio a sicrhau ansawdd wedi codi (Bennathan a Boxall, 2013). Ar y naill law, dengys Binnie ac Allen (2008) a Cooper (2001) bod grwpiau anogaeth wedi helpu i ddatblygu bondiau affeithiol rhwng athrawon a disgyblion ac yn helpu i greu ethos sydd yn meithrin yr ysgol gyfan. Ymhellach, noda Cooper a Whitebread (2007) bod plant yn well am reoli eu hemosiynau ac o ganlyniad gallent ffurfio perthnasoedd mwy cadarnhaol a chyfoedion ac athrawon. Ar y llaw arall, dadleua Howes et al (2002) bod myfyrwyr sy’n cael eu tynnu allan o’u dosbarth bob dydd yn cael eu gwahanu oddi wrth gyfoedion sydd yn cael dylanwad cadarnhaol posib arnynt. Ehanga ymhellach gan nodi bod y gwahaniad hwn yn arwain at labelu negyddol a gallai amgylcheddau addysgol amgen fel grwpiau anogaeth leihau’r ymdeimlad o gyfrifoldeb sydd gan staff wrth wahaniaethu eu cynllunio a’u haddysgu i ddiwallu anghenion eu disgyblion (Howes et al, 2002). Dadl debyg sydd gan Ofsted (2011), er ei bod wedi awgrymu bod grwpiau anogaeth yn llwyddiannus ac yn rhoi ffocws cryf ar ddatblygu sgiliau llythrennedd a rhifedd, gwelsant nad oedd hyn bob amser yn gyson. Wedi dweud hyn, mae grwpiau anogaeth yn gallu helpu pob disgybl i gydnabod a deall gwahaniaethau unigol (McAuley a Rose, 2010). I oresgyn yr hyn a dywed Howes et al (2002), gall athrawon drafod gyda’r unigolion pam mae angen iddynt ymgymryd yn y sesiynau anogaeth wrth fod yn sensitif a gyda dychymyg (McAuley a Rose, 2010).
Ar gyfer Heti bydd angen cefnogaeth fwy wedi’i theilwra ar ei gyfer i ymdopi â gofynion newid (Packer et al. 2020). Yn ystod y trosglwyddiad rydym eisiau osgoi lefelau straen a phryder Heti i gynyddu. Mynega Smith (2014) bod hi’n hollbwysig i athro'r CS gynllunio cyfleoedd i'r plant siarad am unrhyw ofnau a allai fod ganddynt ynglŷn â symud i CA2. Yn y modd hwn gall athro Heti wneud eu gorau i leddfu unrhyw ofnau neu gamdybiaethau gan drefnu un diwrnod iddi ymweld â'r ystafell ddosbarth newydd fel y gellir cyflwyno i'r athro CA2 a gweld cynllun gwahanol yr ystafell ddosbarth (Smith, 2014). Mae sicrhau bod y dysgwr yn dechrau teimlo'n rhan o'r lleoliad newydd yn hanfodol er mwyn lliniaru'r posibilrwydd o drosglwyddiad gwael (Packer, 2021). Bydd sesiynau un i un gyda ELSA (Emotional Literacy Support Assistant) i drafod teimladau Heti am y trosglwyddiad yn fuddiol iddi wrth allu sgwrsio am ei theimladau.  

Mae ELSAs wedi'u hyfforddi i gynllunio a darparu rhaglenni cymorth i ddisgyblion yn eu hysgol sy'n profi anghenion emosiynol ychwanegol dros dro neu dymor hirach (ELSA Network, 2017). Yn y cynllun cymorth (gweler rhan 2) dangosa bod Heti yn cael sesiynau un i un a ELSA’r ysgol  i helpu datblygu ei deallusrwydd emosiynol sydd yn rhan hanfodol o gydnabod a rheoli emosiynau (Plaford, 2013). Dengys astudiaeth gan Hills (2016) bod plant yn gwerthfawrogi strategaethau penodol a gweithgareddau ymarferol yn sesiynau ELSA yn ogystal â deall am bwysigrwydd gallu siarad am eu teimladau. Ychwanega bod disgyblion yn gwerthfawrogi cael rhywun i siarad â nhw yn yr ysgol a oedd yn dangos sylw cadarnhaol diamod iddynt, a bod y sesiynau wedi gwneud iddynt deimlo’n hapusach (Hills 2016). Er hyn, mewn astudiaeth gan Dodds a Blake, (2015) gwnaeth rhai ysgolion ymateb bod ansawdd yr hyfforddiant i baratoi’r ELSAs yn wan ac nid oeddent yn teimlo ei bod gan ELSAs offer da ar gyfer gweithio yn amgylchedd yr ysgol. Wedi dweud hyn, mae’r mwyafrif o’r ELSAs wedi nodi gwahaniaeth yn eu hymarfer ac wedi gweld gwelliannau yn y plant maen nhw'n gweithio gyda nhw, o ganlyniad (ELSAs Network, 2017). I gefnogi hyn, rhydd Bravery a Harris (2009), bod cefnogaeth ELSA yn helpu plant i ddatblygu ymdeimlad o'u hunain a gwella eu gwytnwch. Helpa sesiynau ELSA Heti cyrraedd y pedwar diben wrth iddi ddatblygu sgiliau newydd a strategaethau newydd ymdopi (Cwricwlwm i Gymru, 2020; ELSA Network, 2017). Mewn astudiaeth yn ysgolion ym Mhen-y-bont ar Ogwr a defnyddiwyd ELSAs, canfuwyd gwelliannau mewn perthynas â chanfyddiadau athrawon o berthnasoedd disgyblion a chyfoedion a lefel eu cymhelliant (Hampshire Educational Psychology Service, 2010). Ymhellach, cafodd ymyrraeth ELSA effaith lwyddiannus ar y disgyblion hynny a gymerodd ran, yn enwedig o safbwynt eu hathrawon yn yr ysgolion a dangosa canlyniadau bod y dull yn cynnig ffordd ddefnyddiol o gefnogi a gwella llythrennedd emosiynol plant yn yr ysgol (Hampshire Educational Psychology Service, 2010).
I grynhoi gwêl bod profiadau Heti o ACEau yn effeithio ar ei ddatblygiad emosiynol a cymdeithasol ac mae’n gweld hi’n anodd dangos ei hemosiynau (Asmundson a Afifi, 2020). Wrth drafod yn y brif ran am yr heriau a wyneba Heti wrth drosglwyddo o’r CS I CA2, sonnir am yr ymyraethau a all helpu a chefnogi Heti trwy’r proses. Un strategaeth a thrafodais am yw mynychu grwpiau anogaeth. Dywed mewn enghraifft o arfer da gan Estyn (2020), bod sesiynau anogaeth wedi helpu cefnogi plant adeiladu gwydnwch a gwêl bod y pethau cadarnhaol megis gweld gwelliannau pryder ym mhlant, sydd yn gorbwyso’r negyddol (Reardon a Leonard, 2020). I gefnogi Heti ymhellach awgryma Estyn (2020) gall cynnal clwb o ddiddordeb iddi, helpu adeiladu eu hyder a helpu iddi ddatblygu’n gymdeithasol. Yn ogystal â hyn, gall mynychu sesiynau ‘TalkAbout’, rhaglen sydd yn addysgu a mesur sgiliau cymdeithasol plant (Alex Kelly LTD, 2021). Mae’r rhaglen yma yn llwyddiannus iawn ac mae 400 o ysgolion yng Nghymru yn ei defnyddio (Estyn, 2020; Alex Kelly LTD, 2021). Rhywbeth arall i ystyried i helpu datblygu a chefnogi Heti yw trwy ddarllen ac adrodd straeon bob dydd, siarad am weithgareddau a phrofiadau a chanu a gemau rhyngweithiol (Hays-Grudo a Morris, 2020). Cytuna Barrell et al (2017), gan nodi bod straeon yn helpu plant i ddatblygu llythrennedd emosiynol, i wneud synnwyr o’u byd a gwerthfawrogi gwahanol safbwyntiau.  
Heria Waite a Ryan (2020) dylid fod fwy o ymchwil ar strategaethau proffesiynol ar gyfer cynnal trosglwyddiadau positif i blant ifanc sydd wedi profi ACE. Ar ben hynny, ychwanega  byddai gwerthuso ymdrechion i ehangu gwybodaeth am gymhwyso arferion sy'n seiliedig ar drawma ar draws y maes addysgol yn ehangu dealltwriaeth o'i effaith ymhellach i'r rhai sydd yn profi ACEau (Waite a Ryan 2020). Wedi dweud hyn, dywed Packer et al (2020) bod hi’n amlwg  bod ymarferwyr yn deall sut i gynllunio'n effeithiol ar gyfer trosglwyddo, i gydlynu gweithgareddau ac i adeiladu perthnasoedd ystyrlon â dysgwyr. Ond, ychwanega bod angen ymchwil bellach ynghylch sut y gall rhieni a gofalwyr ychwanegu at y broses bontio a sut y gellir eu cefnogi yn eu taith eu hunain gyda'u plentyn (Packer et al, 2020).
Rwyf wedi dysgu ei fod yn hanfodol i mi fel darpar athrawes ddeall profiadau byw'r disgyblion os dwi am gael gwell dealltwriaeth o'u hanghenion, sy'n cynnwys y galluogwyr a'r rhwystrau a allai hwyluso neu rwystro eu dysgu o fewn a thu allan i oriau ysgol (Choudry, 2021). Yn ystod fy mhrofiad addysgol proffesiynol (PAP) flwyddyn yma byddaf yn ymdrechu i alluogi fy holl ddisgyblion i gael profiadau cynhwysol cadarnhaol a datblygu cariad at ddysgu wrth iddynt symud ymlaen i fod yn oedolion a'u cefnogi i ennill y cymwysterau sydd eu hangen arnynt i wireddu eu breuddwydion (Choudry, 2021). Noda Reeves a Le Mare (2017) bod perthnasoedd athro a myfyriwr o ansawdd uchel liniaru effeithiau amrywiol ffactorau risg ym mywydau plant gan arwain at ganlyniadau mwy cadarnhaol i blant a phroblemau cymdeithasol ac emosiynol. I wella fy ngwybodaeth a dealltwriaeth o ACEau rwyf wedi ymgymryd â chwrs sydd wedi helpu i mi gael cysylltiad gofal gwell yn ogystal â deall mwy am ACEau (ACEs, 2020).

Cynllun Cymorth Heti 
	Cynllun Hanner Tymor 

	
	Grŵp Anogaeth
	Sesiynnau gyda ELSA’r ysgol
Yn y sesiynau yma bydd Heti yn canolbwyntio ar un  emosiwn bob wythnos i helpu cynyddu ymwybyddiaeth Heti o’r emosiwn hwnnw a helpu cynyddu ei ymwybyddiaeth o emosiynau yn gyffredinol.
	Cysylltiad a camau cynnydd y cwricwlwm (Addysg Cymru, 2020).

	Wythnos1
	Ffocws- Dod yn fwy ymwybodol o deimladau ac emosiynau 
Gweithgaredd
1) Chwarae snap gyda’r cardiau eirth sydd yn dangos amrywiaeth o emosiynau (Gweler Atodiad 1). 
2) Chwarae cerddoriaeth hapus a drist a gofyn i Heti symud i'r gerddoriaeth mewn ffordd hapus neu drist.
3) Gwneud wynebau hapus/trist/crac/ofnus mewn drych fel bod Heti yn gallu gweld sut maen nhw’n edrych.

Diwedd y sesiwn- Gofyn am un peth sydd wedi mynd yn dda wythnos yma ac un peth sydd ddim wedi mynd yn dda.
	Ffocws- Dod yn fwy ymwybodol o deimladau ac emosiynau Hapus. Beth sydd yn gwneud Heti’n hapus?

Gweithgaredd 
Gofyn i Heti darlunio lluniau sydd yn gwneud hi’n hapus. 
Trafod pam mae’r pethau hyn yn gwneud iddi deimlon hapus. Pryd yn ystod y dydd mae Heti’n teimlo’n hapus? 
Darllen stori a siarad am deimladau'r cymeriadau er enghraifft ‘Owl Babies’ (Gweler Atodiad 2).
	“Rwy’n dechrau siarad am fy hwyliau a’m hemosiynau, a defnyddio’r rhain i ddylanwadu ar fy ngwaith creadigol”

“Mae gen i ymwybyddiaeth o’r hyn rwy’n ei ganfod a’i feddwl”

	Wythnos 2
	Ffocws – Gallu adnabod pryd mae’r wahanol deimladau yn digwydd.
Gweithgaredd 
1) Creu llyfr amdano fy nheimladau (Gweler Atodiad 3) 

Diwedd y sesiwn- Gofyn am un peth sydd wedi mynd yn dda wythnos yma ac un peth sydd ddim wedi mynd yn dda.
	Ffocws - Dod yn fwy ymwybodol o deimladau ac emosiynau - Trist
Gweithgaredd
Trafod pethau nad yw Heti yn hoffi?
Ydy rhain yn gwneud iddi teimlon drist?  
Pam mae’r pethau hyn yn gwneud iddi deimlon drist? 
Sut allwn ni goresgyn hyn? Beth all helpu i Heti ymdopi? 
	
“Rwy’n gallu gwneud penderfyniadau yn seiliedig ar beth rwy’n ei hoffi ac nad wyf yn ei hoffi”

	Wythnos 3
	Ffocws – beth yw teimladau negyddol? Sut dwi’n ymdopi gyda’r teimladau negyddol?
Gweithgaredd
1) Gwneud map meddwl a ‘Pan dwi’n teimlon drist/crac/drist/ofnus gallaf....’ yn y canol a thynnu lluniau pethau sydd yn helpu iddynt ymdopi e.e cyfri i 10, siarad â rhywun. 

Diwedd y sesiwn- Gofyn am un peth sydd wedi mynd yn dda wythnos yma ac un peth sydd ddim wedi mynd yn dda.
	Ffocws – Dod yn fwy ymwybodol o deimladau ac emosiynau - cyffrous 
Gweithgaredd
Trafod pethau sy’n gwneud Heti yn gyffrous?
Pam ydy rhain yn gwneud iddi teimlon gyffrous?  
Gwneud darlun o’u hun yn ganol papur ac o gwmpas gan ddefnyddio amrywiaeth o ddefnyddiau e.e papur tisw, deunydd lapio losin, ffyn lolipop, playdough.  




	
“Rwy’n gallu gwneud penderfyniadau yn seiliedig ar beth rwy’n ei hoffi ac nad wyf yn ei hoffi”

“Rwy’n dechrau dod yn ymwybodol fod meddyliau a theimladau yn newid, ac rwy’n dechrau sylwi pan mae newid yn digwydd”

	Wythnos 4
	Ffocws- Beth yw’r peth orau i'w wneud mewn gwahanol sefyllfaoedd? 
Gweithgaredd
1) Darllen llyfr ‘Mae gan Bawb Ofidiau’ gan Jon Burgerman. Llyfr sydd yn helpu plan adnabod a deall emosiynau yn fwy (Gweler Atodiad 4). 

Diwedd y sesiwn- Gofyn am un peth sydd wedi mynd yn dda wythnos yma ac un peth sydd ddim wedi mynd yn dda.
	Ffocws – Dod yn fwy ymwybodol o deimladau ac emosiynau - Crac/Rhwystredig  
Gweithgaredd 
1) Darllen stori sydd yn cynnwys enghreifftiau o feddyliau/teimladau negyddol i helpu Heti weld sut mae gwahanol bobl yn teimlo a sut maen nhw’n yn ymdopi a nhw 
2) Trafod pethau sy’n gwneud Heti yn grac? Pam ydy rhain yn gwneud iddi teimlon grac? Beth all helpu Heti i deimlo’n well pan yn grac? Sut all Heti ymdopi ar hyn mae’n teimlo?
	
“Rwy’n dechrau dod yn ymwybodol fod meddyliau a theimladau yn newid, ac rwy’n dechrau sylwi pan mae newid yn digwydd”


“Rwy’n ymwybodol o adegau pan mae eraill yn garedig wrthyf a phan rwyf i’n garedig wrth eraill” 

	Wythnos 5
	Ffocws- Sut gall teimladau effeithio ar eraill?
Gweithgaredd-
1) Disgrifio rhywun o fewn y grŵp gan ddefnyddio un o’r lluniau a rhoddir (Gweler atodiad 6).

Diwedd y sesiwn- Gofyn am un peth sydd wedi mynd yn dda wythnos yma ac un peth sydd ddim wedi mynd yn dda.

	Ffocws- Ffocws – Dod yn fwy ymwybodol o deimladau ac emosiynau - Pryderus/Ofnus 
Gweithgaredd 
1) Darllen stori sydd yn cynnwys enghreifftiau o’r teimladau hyn i  helpu Heti eu deall. Er enghraifft stori ‘Y Gwningen a'r Arth: Beth yn y byd?’ gan Julian Gough a Jim Field (Gweler atodiad 5).
2) Trafod pethau sy’n gwneud Heti yn grac? Pam ydy rhain yn gwneud iddi teimlon grac? Beth all helpu Heti i deimlo’n well pan yn grac? Sut all Heti ymdopi ar hyn mae’n teimlo?
	

“Rwyf wedi datblygu ymwybyddiaeth y gall fy mhenderfyniadau effeithio arnaf i ac ar eraill”

“Mae gen i ymwybyddiaeth o deimladau pobl eraill”

“Rwy’n dechrau magu ymwybyddiaeth o sut mae teimladau’n cael eu mynegi trwy weithredoedd”

	Wythnos 6
	Ffocws- Strategaethau sydd yn gallu helpu i mi ymdopi 
Gweithgaredd -
1) Edrych nôl ar y sesiynau blaenorol gan gofio am beth rydym wedi trafod.

2) Yoga – tu allan yn yr awyr agored- helpu i reoli straen a rhoddir meddylfryd cadarnhaol (Cook-Cottone , d.a.).
	Ffocws- Strategaeth sydd yn mynd i fy helpu ymdopi yn y dosbarth pan dwi’n teimlon rhwystredig/crac/drist. 
Gweithgaredd
Rhannu’r dull goleuadau traffig - Bydd y dull yma yn helpu Heti i ymdopi a’u hemosiynau (Gweler atodiad 7).
	
“Rwy’n gallu sylwi sut rwy’n teimlo, a chyfathrebu hyn”

“Rwy’n gallu gwneud penderfyniadau yn seiliedig ar yr hyn rwy’n ei wybod”

“Rwy’n dechrau magu ymwybyddiaeth o sut mae teimladau’n cael eu mynegi trwy weithredoedd”

“Rwy’n dechrau  dangos gofal a pharch tuag at eraill”

Atodiad

Atodiad 1. “The Bear Cards”

Atodiad 2 – Clawr Llyfr “Owl Babies”

Atodiad 3- Creu Llyfr am fy Nheimladau 

Atodiad 4 – Llyfr ‘Mae Gan Bawb Ofodau’ 
Rily Publications (2020) Mae Gan Bawb Ofidiau.[fideo]. Ar gael yn: https://youtu.be/3jCUb9Kik0Y

Atodiad 5 – Llyfr ‘ Y Gwningen ar Arth: Beth yn y Byd?’ 
Atebol (2020) Darlleniad- Y Gwningen a’r Arth: Beth yn y Byd? [fideo]. Ar gael yn: https://www.youtube.com/watch?v=2bFRGWObAZQ&t=10s

Atodiad 6 – Gweithgaredd Disgrifio Ffrind.

Atodiad 7- Dull Goleuadau Traffig 

Llais y Athro

Datblygiad Emosiynol
¥ O fewn y dosbarth mae Heti yn cael hin
anodd rheoli ei theimladau ac yn gallu
cael ffrwydradau emosiynol yn aml.

| Weithiau bydd Heti yn trafod ei

{ theimladau gyda'r athro dosbarth.

. Mae Heti yn ceisio cymeradwyaeth a
sicrwydd cyson gan yr athro dosbarth a
chynorthwyydd y dosbarth.

| , Datblygiad Corfforol

| Mae Heti yn gallu, rhedeg, dringo, sgipio a

1 neidio ar un coes.

] Mae Heti yn dda yn wersi ymarfer corff
ac yn cymryd rhan yny gweithgareddau.
Sgiliau echddygol bras da- mae Heti yn

Beth sydd yn bwysig i mi2 fedrus wrth ddefnyddio pensil, siswrn ac

Teulu a ffrindiau. offer bach,

Cael trefn yn ystod y dydd a gwybod beth sy'n ddisgwyliedig gennyf, Mynd am wéc i'r parc gyda Tadcu. Datblygiad Cymdeithasol

abeth sy'n mynd i ddigwydd nesaf. Chwarae tu allan ar y siglen amser Mae Heti yn gallu sgwrsio gyda'i ffrindiau.

Sesiynau ar gyfer trafod fy nheimladau gyda Miss. chwarae. Wrth gael trafodaeth dosbarth nid yw

Cael amrywiaeth o weithgareddau gwahanol i wneud i gadw fy T helpu Miss yn y dosbarth a chadw'n Heti yn hyderus i rannu barn.

niddordeb. brysur. Mae Heti yn rhagori yn wersi creadigol

Mae angen digon o anogaeth arnaf wrth wneud tasgau penodol. Rwy'n hoffi chwarae gyda Elsa fy megis Cerddoriaeth a Chwarae rél.

Gwneud gweithgareddau neu dasgau i helpu datblygu fy hyder. nholli. Datblygiad Gwybyddol

Llais y Plentyn

Beth sydd angen er mwyn fy nghefnogi i?
Ardal neu ystafell ddiogel a thawel lle gallaf ymlacio a chael amser i
fy hun pan fy mod i'n teimlon bryderus.

Beth mae eraill yn hoffi ac yn edmygu amdanaf fi?

Rwy'n ofalgar iawn tuag at eraill ac yn bryderus os ydyn nhw'n sl neu'n

ofidus.
Dewr.
Ffrind da.

Canwr a dawnsiwr arbennig yn enwedig i fy hoff gan ‘Let it go'.
Mae gen i lawer o frwdfrydedd dros gael amser da.

Bod yn chwaer fawr da i Owain gan sicrhau ei fod yn ddiogel.
Cariadus a sensitif.

Cerddoriaeth (unrywbeth o Frozen).
Cael cyfle i siarad gydag oedolyn pan
dwi'n teimlo'n bryderus/drist.
Teimlo fy mod yn gwneud yn dda ac i
hyn gael ei sylwi.

I gael sgwrs gyda Tadcu bob nos am
unrhyw beth sydd ar fy meddwl.

I wybod bod Mam yn iawn, oherwydd
dwi'n poeni amdani os nad yw hi'n
iach.

Nid oes gan Heti diddordeb herio ei hun
wrth wneud tasgau.

Weithiau gall Heti bod yn drist wrth
wahanu wrth Tadcu yn y bore.

Dangosir Heti gofal tuag at blant y
dosbarth ac yn pryderu os mae rhywun yn
anhapus.

Mae Hetty yn cael anhawster talu sylw yn
y dosbarth.

